Kolfinna Mist Austfjörð er á forsíðu nýjustu Vikunnar en hún tekur þátt í keppninni Miss Universe Iceland í ár og er náskyld Lindu Pétursdóttur fyrrum alheimsfegurðardrottningu sem hefur alltaf verið Kolfinnu Mist mikil fyrirmynd . Í viðtalinu segir hún frá baráttu kærasta síns við heilakrabbamein og hvernig þau hafa ákveðið að takast á við veikindin af yfirvegun og kjarki . Aðaláhugamál Kolfinnu Mistar er hins vegar söngur og tónlistarsköpun . Hana dreymir um að búa og starfa í Nashville í Bandaríkjunum , Mekka sveitatónlistarinnar . Í blaðinu er einnig að finna þríeykið Línu Rut Olgeirsdóttur , Kristínu Ólafsdóttur og Guðmund Val Viðarsson en þau vinna hörðum höndum að því að stofnsetja Spæjaraskóla fyrir íslenska krakka . Stella Vestmann segir frá Belgíu og Belgum en þeir eru miklir lífsnautnamenn og fagurkerar . Við fræðumst um hvernig er að vinna í Buckingham-höll og kveðjum rithöfundinn Toni Morrison . Margt fleira spennandi er að finna í nýrri Viku sem kemur á sölustaði í fyrramálið . Vikan sem kemur í verslanir á morgun . Mynd / Unnur Magna